पाएं अपने शहर की ताज़ा ख़बरें और फ्री ई-पेपरडाउनलोड करें
जहां एक ओर कोरोना वैक्सीन के लिए शासन और प्रशासन द्वारा जागरुकता अभियान चलाया जा रहा है। वहीं जिले का एक सरपंच वैक्सीन के विषय में भ्रामक अफवाह फैलाने में लगा हुआ है। अफवाह फैलाने वाले सरपंच के खिलाफ एसडीएम ने कार्रवाई करते हुए उसे निलंबित कर दिया है। मामला कुनकुरी विकासखंड का है।
एसडीएम कुनकुरी रवि राही द्वारा कोरोना वैक्सीन को लेकर अफवाह उड़ाने वाले सरपंच को निलंबित कर दिया गया है। जानकारी के मुताबिक गोड़अंबा सरपंच जयशंकर राम ने नेशनल इनोवेशन फोरम वाली टीम के साथ दुर्व्यवहार किया था एवं कोरोना वैक्सिनेशन को लेकर अफवाह फैलाई था, जिसे गुरुवार को सस्पेंड कर दिया गया है। फरसाबहार, कुनकुरी ब्लॉक क्षेत्र में टीम के द्वारा कोरोना वैक्सीनेशन को लेकर जागरूकता अभियान चलाया जा रहा था। वही गरीब जरूरतमंदों को राहत सामग्री वितरित की जानी थी और इसके लिए जन चौपाल लगाया गया था।
दुलदुला विकासखंड के ग्राम गोडम्बा में जब टीम पहुंची और जागरूकता के लिए संदेश देना प्रारंभ की उसी समय यहां के सरपंच ने आकर के गलत जानकारी देते हुए कोरोना वेक्सीनेशन को लेकर अफवाह फैलाने लगा और टीम को भागने के लिए मजबूर करते हुए धमकी देने लगा। सरपंच द्वारा प्रचारित किया जा रहा था कि वैक्सीन लगाने वालों की मौत हो जा रही है।
जिस पर एसडीएम रवि राही ने तत्काल कार्रवाई करते हुए उक्त सरपंच को निलंबित कर दिया है।जिले में कई क्षेत्रों से ऐसी अफवाह है सामने आ रही है जबकि वैक्सीनेशन से लोगों की जिंदगी बदल रही है और उनकी इम्युनिटी बेहतर हुई है जिससे कोरोना की लड़ाई के लिए एक महत्वपूर्ण कदम माना जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn